ai4bharat/Pralekha huggingface dataset:
ఆర్థిక మంత్రిత్వ శాఖ
చండీగఢ్లో సోదాలు నిర్వహించిన ఆదాయ పన్నుశాఖ
చండీగఢ్కు చెందిన లిస్టెడ్ ఫార్మస్యూటికల్ కంపెనీ, దాని అనుబంధ సంస్థలపై ఆదాయ పన్నుశాఖ 13.12.2020న  సోదాలు జరిపి, పలు పత్రాలను స్వాధీనం చేసుకుంది. చంఢీగఢ్, ఢిల్లీ, ముంబైలలో ఉన్న మొత్తం 11 ప్రాంగణాలలో ఈ సోదాలు జరిగాయి.
ఈ గ్రూప మధ్యవర్తి కంపెనీ పేరిట 117 ఎకరాల బినామీ భూమిని ఇండోర్లో కొనుగోలు చేశాసిందనేది ప్రాథమిక ఆరోపణ. సోదాల సమయంలో తగినంత ఆధారాలు లభ్యమవ్వడంతో, పత్రాలను శాఖ స్వాధీనం చేసుకుంది. ఫార్మస్యూటికల్ సంస్థకి చెందిన బినామీ కంపెనీ ఎటువంటి వాస్తవ వ్యాపార కార్యకలాపాలు లేనిదని, ఆ పత్రాలు స్పష్టంగా పట్టి చూపుతున్నాయి. ఈ బినామీ కంపెనీకి చెందిన అందరూ డమ్మీ డైరెక్టర్లు, వాటాదారులు కూడా తమతమ స్టేట్మెంట్లను ఇచ్చ సమయంలో అది వాస్తవ రూపంలో ఎటువంటి వ్యాపార కార్యకలాపం లేని షెల్ కంపెనీ అని, ఇండోర్లో కొనుగోలు చేసిన భూమిని లిస్టెడ్ కంపెనీకి చెందిన నిధులతో మేనేజింగ్ డైరెక్టర్ లబ్ధి కోసం కొనుగోలు చేశామని అంగీకరించారు.
ఈ బినామీ భూములను అమ్మే ప్రక్రియలో కంపెనీ ఉంది. వేగంగా విచారణలు జరిపి, రూ. 6 కోట్ల రూపాయల విలువతో బినామీ భూమిని అమ్మేందుకు చేసుకున్న అమ్మకపు పత్రాన్ని కూడా భావి కొనుగోలుదారుల నుంచి స్వాధీనం చేసుకున్నారు. ఈ డీల్ను మేనేజింగ్ డైరెక్టరే కుదిర్చారని, ఈ బినామీ భూమి అమ్మకానికి సంబంధించిన పత్రాలపై మేనేజింగ్ డైరెక్టర్ కార్యాలయంలోనే సంతకాలు జరిగాయని కొనుగోలు దారులు తమ స్టేట్మెంట్లలో అంగీకరించారు. తాము రూ. 6 కోట్ల మేరకు లెక్కలలోకి రాని మొత్తాన్ని వివిధ తారీకులలో హవాలా ఆపరేటర్ ద్వారా చెల్లించామని కొనుగోలుదారులు ఒప్పుకున్నారు. నగదు బదిలీకి చెందిన కార్యనిర్వహణ పద్ధతితో పాటుగా, సరైన తేదీలను, లిస్టెడ్ కంపెనీ కార్యాలయంలో తాను అందచేసిన నగదు మొత్తాలను హవాలా ఆపరేటర్ తన స్టేట్మెంట్లో వివరించాడు.
దర్యాప్తులో మేనేజింగ్ డైరెక్టర్ తాను ఉంటున్న ఆస్తిని తన కుమారులకు అద్దె ఆస్తిగా చూపుతూ ఆదాయపన్ను చట్టం, 1961 కింద సెక్షన్ 23 కింద తప్పుడు వ్యయంవడ్డీ రూపంలో రూ. 2.33 కోట్లు పొందినట్టు దర్యాప్తులో రుజువైంది.
ఇప్పటివరకూ రు. 4.29 కోట్ల మేరకు నగదును, రూ. 2.21 కోట్ల విలువైన బంగారు నగలను స్వాధీనం చేసుకున్నారు. మూడు లాకర్లపై ఆంక్షలు పెట్టి నిర్బంధం చేశారు.
మేనేజింగ్ డైరెక్టర్ హెచ్యుఫ్ రూ. 140 కోట్ల బినామీ వాటాల వ్యవహారాన్ని, చెప్పుకోదగిన మొత్తంలో బోగస్ కొనుగోళ్ళ వ్యవహారంపై దర్యాప్తు సాగుతోంది.
ప్రధాన మంత్రి కార్యాలయం
పశ్చిమ బెంగాల్లో రైలు ప్రమాదంపై రైల్వేశాఖ మంత్రితో ప్రధానమంత్రి సమీక్ష
పశ్చిమ బెంగాల్లో రైలు ప్రమాదం నేపథ్యంలో ప్రధానమంత్రి శ్రీ నరేంద్ర మోదీ రైల్వేశాఖ మంత్రి శ్రీ అశ్వనీ వైష్ణవ్తో మాట్లాడి పరిస్థితిని సమీక్షించారు.
ఈ మేరకు ఒక ట్వీట్ద్వారా పంపిన సందేశంలో-
“పశ్చిమ బెంగాల్లో రైలు ప్రమాదంపై రైల్వేశాఖ మంత్రి శ్రీ @అశ్వనీ వైష్ణవ్తో మాట్లాడి అక్కడి పరిస్థితుల గురించి తెలుసుకున్నాను. ఈ దుర్ఘటనలో మరణించినవారి కుటుంబాలకు నా ప్రగాఢ సానుభూతి తెలియజేస్తూ క్షతగాత్రులు త్వరగా కోలుకోవాలని దైవాన్ని వేడుకుంటున్నాను” అని ఆయన పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొనసాగుతున్న కోవిడ్-19నుంచి కోలుకుంటున్నవారి సంఖ్యలో పెరుగుదల
రికార్డు స్థాయిలో ఒకే రోజున కోలుకున్న  73, 642 మంది
వరుసగా రెండు రోజులపాటు ప్రతి రోజూ 70 వేలమందికిపైగా రోగుల రికవరీ
భారతదేశంలో కోవిడ్ -19 నుంచి కోలుకుంటున్న రోగుల సంఖ్యలో పెరుగుదల వరుసగా రెండో రోజున కూడా నమోదైంది. వరుసగా రెండో రోజున కూడా రికార్డు స్థాయిలో 70 వేలమందికి పైగా  కోలుకోవడం జరిగింది.
గత 24 గంటల్లో 73, 642 మంది రోగులు ఐసోలేషన్ నుంచి డిశ్చార్జి అయ్యారు.
ఇంతవరకూ భారతదేశంలో 32 లక్షల మంది  వరకూ ఈ మహమ్మారి వైరస్ నుంచి కోలుకోవడం జరిగింది. కోవిడ్ -19నుంచి కోలుకుంటున్నవారి సంఖ్యలో అనూహ్య పెరుగుదల నమోదు అవుతుండడంతో భారతదేశంలో రికవరీ రేటు మరింతగా పెరిగి 77. 32 శాతానికి చేరుకుంది.
కేంద్ర , రాష్ట్ర ప్రభుత్వాలు, కేంద్రపాలిత ప్రాంతాలు స్థిరంగా చేపట్టిన పలు చర్యల కారణంగా ప్రారంభదశలోనే కోవిడ్ -19 రోగులను గుర్తించి చికిత్సలు అందించడం జరుగుతోంది. రోగులను గుర్తించడానికిగాను ఉన్నతస్థాయి పరీక్షలు చేయడం జరుగుతోంది. రోగులను త్వరగా గుర్తించడంవల్ల వారికి సమయానికి ప్రమాణాలతో కూడిన చికిత్స లభిస్తోంది. తద్వారా వెంటనే ఇళ్లలోగానీ, ఆసుపత్రుల్లోను, ప్రత్యేక కేంద్రాల్లోనుగానీ ఐసోలేషన్లో వుంచి చికిత్సలు ఇస్తున్నాం. ప్రతిష్టాత్మక వైద్య సంస్థ ఏఐఐఎంఎస్ తో కలిసి కేంద్ర ప్రభుత్వం చేపట్టిన కార్యక్రమంద్వారా.. కోవిడ్ ఆసుపత్రుల్లో సేవలందించే ఐసియు వైద్యుల చికిత్సా నైపుణ్యాలను మెరుగుపర్చడం జరుగుతోంది. తద్వారా విలువైన ప్రాణాలను కాపాడుకోగలుగుతున్నాం. కోవిడ్ నివారణకోసం ప్రభుత్వం చేపట్టిన చర్యలకారణంగా ప్రపంచంలోనే భారతదేశంలో అతి తక్కువ మరణాలు నమోదవుతున్నాయి. కోవిడ్ మరణాల రేటు మరింత తగ్గి ఈ రోజున ఇది 1.72 శాతంగా నమోదైంది.
అంతే కాదు ప్రభుత్వ చర్యల కారణంగా దేశంలో ఇంతవరకూ వున్న మొత్తం పాజిటివ్ కేసుల్లో 20.96 శాతం కేసులు మాత్రమే యాక్టివ్ కేసులు .
కోవిడ్ -19కు సంబంధించి సాంకేతిక అంశాల అధికారిక, తాజా సమాచారం కోసం, మార్గదర్శకాలకోసం
https://www.mohfw.gov.in/ మరియు @MoHFW_INDIA వెబ్ సైట్లను సందర్శించగలరు.
సాంకేతికపరమైన సందేహాలను
technicalquery.covid19[at]gov[dot]in కు మెయిల్ చేయగలరు. ఇతర సందేహాలను ncov2019[at]gov[dot]in మరియు @CovidIndiaSeva పంపగలరు.
కోవిడ్ -19 సందేహాల నివృత్తి కోసం ఫోన్ చేయాల్సిన నెంబర్లు : ఆరోగ్య కుటుంబ సంక్షేమ శాఖ హెల్ప్ లైన్ నెంబర్
+91-11-23978046 లేదా 1075 .
రాష్ట్రాలు, కేంద్రపాలిత ప్రాంతాలకు సంబంధించిన సహాయక విభాగ ఫోన్ నెంబర్లు https://www.mohfw.gov.in/pdf/coronvavirushelplinenumber.pdf లో అందుబాటులో వున్నాయి.
రైల్వే మంత్రిత్వ శాఖ
శౌర్యానికి రాష్ట్రపతి మెడల్ను/ విలక్షణ సేవలకు పోలీస్ మెడల్ను/ విశిష్ట సేవలకు రాష్ట్రపతి పోలీస్ మెడల్/ జీవన్ రక్షా శ్రేణి మెడళ్ళను అందుకున్న ఆర్పిఎఫ్ సిబ్బందిని సత్కరించనున్న శ్రీ అశ్విని వైష్ణవ్
ఆర్పిఎఫ్ ఇన్వెస్టిట్యూర్ సెర్మనీ  ఢిల్లీలోని విజ్ఞాన్భవన్లో 27 మే 2022న ఘనంగా జరుగనుంది. కార్యక్రమం సందర్భంగా 2019, 2020, 2021 సంవత్సరాలలో గౌరవనీయ భారత రాష్ట్రపతి చేతులమీదగా రాష్ట్రపతి మెడల్, అత్యుత్తమ సేవలకు పోలీస్ మెడల్, విశేషమైన సేవలను అందించినందుకు రాష్ట్రపతి పోలీస్ మెడల్, రక్షా శ్రేణి మెడళ్ళను అందుకున్న ఆర్పిఎఫ్ సిబ్బందికి రైల్వేల మంత్రి శ్రీ అశ్విని వైష్ణవ్ సత్కరిస్తారు. దేశానికి సేవలను అందిస్తూ రక్షణకు దోహదం చేసిన అర్హులైన ఆర్పిఎఫ్ దళానికి చెందిన సిబ్బందికి ఈ అవార్డులను ప్రకటిస్తారు. అవార్డులను పొందిన విజేతలు దళంలోని ఇతర సభ్యులు మరింత అంకితభావంతో పని చేయడానికి స్ఫూర్తిస్తారు.
కేవలం రైల్వే ఆస్తుల భద్రత మాత్రమే కాకుండా ప్రయాణీకులు, ప్రయాణీకులుండే ప్రాంత భద్రత బాధ్యతను దళాలకు అప్పగించారు. రైల్వేలతో ఏ విధంగా అయినా సంపర్కంలోకి వచ్చిన మహిళలు, పిల్లలు, రోగులు, వయోజనులు, దివ్యాంగులు, సంరక్షణ, భద్రత అవసరమైన ఇతరుల పట్లతో కరుణతో వ్యవహరించే శక్తిగా అది ఉద్భవించింది. రైల్వే ప్రయాణీకులకు సురక్షితమైన, భద్రమైన, సౌకర్యవంతమైన ప్రయాణ అనుభవాన్ని అందించేందుకు ఈ దళం ఇరవైనాలుగు గంటలూ పని చేస్తోంది.
రవాణా భద్రత, ఉగ్రవాద కార్యక్రలాపాల నిరోధక చర్యలు, మానవ అక్రమ రవాణా, స్మగ్లింగ్ సహా నేరాలపై పోరాటం, నేరాలను కనిపిపెట్టడంలో, శాంతి భద్రతల నిర్వహణలో పోలీసులకు, చట్టాన్ని అమలు చేసే ఏజెన్సీలకు తోడ్పాటునందించడం, జాతీయ, రాష్ట్ర ఎన్నికల సమయంలో బందోబస్తును అందించడం ద్వారా జాతీయ భద్రతా గ్రిడ్లో కీలకమైన వాటాదారుగా మారింది.
ఆర్థిక మంత్రిత్వ శాఖ
ఆరోగ్యం, శ్రేయస్సు ఆత్మ నిర్భర్ భారత్ ఆరు ప్రధాన స్తంభాలలో ఒకటి
నీరు, పారిశుధ్యం మరియు స్వచ్ఛమైన గాలి -ఆరోగ్యం మరియు శ్రేయస్సు యొక్క సమగ్ర భాగాలు
రూ.2,87,000 కోట్ల తో జల్ జీవన్ మిషన్ 
అర్బన్ క్లీన్ ఇండియా మిషన్ 2.0 కోసం రూ .1,41,678 కోట్లు కేటాయింపు
పెరుగుతున్న వాయు కాలుష్యం సమస్యను అధిగమించడానికి రూ .2,217 కోట్లు
స్వచ్ఛంద వాహన స్క్రాప్ విధానం ప్రకటన
నీటి సరఫరా మరియు స్వచ్ఛ భారత్ మిషన్ యూనివర్సల్ కవరేజ్
2.86 కోట్ల నివాసాల్లో కుళాయి కనెక్షన్లతో పాటు మొత్తం 4,378 పట్టణ స్థానిక సంస్థలలో సార్వత్రిక నీటి సరఫరాతో పాటు 500 అమృత్ నగరాల్లో ద్రవ వ్యర్థ పదార్థాల నిర్వహణ కోసం జల్జీవన్ మిషన్  ప్రారంభించనున్నట్లు ఆర్థిక మంత్రి ప్రకటించారు. రూ.2,87,000 కోట్ల రూపాయలతో ఇది 5 సంవత్సరాలు అమలు చేయబడుతుంది. అంతేకాకుండా అర్బన్ స్వచ్ఛ భారత్ మిషన్ 2021-2026 నుండి 5 సంవత్సరాల కాలంలో మొత్తం రూ .1,41,678 కోట్ల ఆర్థిక కేటాయింపుతో అమలు చేయబడుతుంది. వాయు కాలుష్యం కారణంగా తలెత్తున్న సమస్యలను పరిష్కరించడానికి ప్రభుత్వం ఈ బడ్జెట్లో 10 లక్షలకు మించి జనాభా ఉన్న 42 పట్టణాలకు 2,217 కోట్లు కేటాయించింది. పాత మరియు అనర్హమైన వాహనాలను తొలగించడానికి స్వచ్ఛంద వాహన స్క్రాపింగ్ విధానాన్ని కూడా ప్రకటించారు. వ్యక్తిగత వాహనాల విషయంలో 20 సంవత్సరాల తరువాత, మరియు వాణిజ్య వాహనాల విషయంలో 15 సంవత్సరాల తరువాత ఆటోమేటెడ్ ఫిట్నెస్ కేంద్రాల్లో వాటికి ఫిట్నెస్ పరీక్షలు ప్రతిపాదించబడ్డాయి.
ప్రధాన మంత్రి కార్యాలయం
దుర్గ మాత నాలుగో రూపం అయిన మాత కూష్మాండ కు ప్రణామాన్ని ఆచరించిన ప్రధానమంత్రి
మాత దుర్గాదేవి నాలుగో రూపం అయినటువంటి మాత కూష్మాండ దేవి యొక్క ఆశీస్సు లు నవరాత్రి కాలం లో భక్తజనుల కు ప్రాప్తించాలని ప్రధాన మంత్రి శ్రీ నరేంద్ర మోదీ ఆకాంక్షించారు.
దేవి యొక్క ప్రార్థన ల పఠనం  తాలూకు ఒక సందేశాన్ని కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘నవరాత్రుల లో ఈ రోజు న దుర్గ మాత యొక్క నాలుగో స్వరూపం అయిన దేవి చరణాల కు కోటి కోటి నమస్కారాలు. మాత కూష్మాండ యొక్క శుభాశీస్సు లు అందరి జీవనం లో సంపన్నత ను మరియు ప్రసన్నత ను పరిపూర్ణం గా అందించు గాక. ఇదే నేను అభిలషిస్తున్నది..’’ అని పేర్కొన్నారు.
ప్రధాన మంత్రి కార్యాలయం
పీలీభీత్లో దుర్ఘటన జరిగిన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కుపరిహారం చెల్లింపున కు ఆమోదం తెలిపిన ప్రధాన మంత్రి
పీలీభీత్ లో దుర్ఘటన జరిగిన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కు పరిహారం చెల్లింపునకు ప్రధాన మంత్రి శ్రీ నరేంద్ర మోదీ ఆమోదం తెలిపారు.
ప్రధాన మంత్రి కార్యాలయం  ఒక ట్వీట్ లో -
‘‘పీలీభీత్ లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని చెల్లించడానికి ఆమోదం తెలిపారు. ఈ దుర్ఘటన లో గాయపడిన వ్యక్తుల కు ఒక్కొక్కరికి 50,000 రూపాయల చొప్పున ఇవ్వడం జరుగుతుంది.’’ అని పేర్కొంది.
ఆర్థిక మంత్రిత్వ శాఖ
జాతీయ మౌలిక సదుపాయాల పైప్లైన్ కోసం నిధులను పెంచడానికి ప్రభుత్వం
జాతీయ మౌలిక సదుపాయాల పైప్లైన్ కోసం నిధులను పెంచడానికి ప్రభుత్వంఅభివృద్ధి ఆర్థిక సంస్థ  ఏర్పాటు చేయాలని ప్రతిపాదన
డెవలప్ మెంట్ ఫైనాన్స్ ఇనిస్టిట్యూట్ నుంచి రూ. 20,000 కోట్లప్రయోజనం
విదేశీ పోర్ట్ ఫోలియో పెట్టుబడిదారులద్వారా ఇన్విక్ట్ మరియు రైత్యొక్క రుణాలకు ఆర్థిక సాయం చేయడం కొరకు సంబంధిత చట్టాలకు తగిన సవరణలు చేయబడతాయి.
పబ్లిక్ ఇన్ ఫ్రాస్ట్రక్చర్ ఆస్థుల యొక్క మోనిటైజేషన్ కొరకు నేషనల్మోనిటైజేషన్ పైప్ లైన్ లాంఛ్ చేస్తున్నట్లుగా ప్రకటించింది
నవ్య మౌలిక సదుపాయాల నిర్మాణానికి ఆర్థిక తోడ్పాటు కోసం వినియోగానికి వీలున్న ప్రభుత్వ మౌలిక సదుపాయ ఆస్తుల ద్రవ్యీకరణ చాలా ముఖ్యం. ఆ మేరకు సద్వినియోగం చేసుకునే వీలున్న మౌలిక వసతుల ఆస్తులను వాడుకునే దిశగా ‘‘జాతీయ ద్రవ్యీకరణ సమాహారం’’  పథకాన్ని ప్రభుత్వం ప్రారంభించనుంది. అలాగే దీని పనితీరు ప్రగతిపై పర్యవేక్షణతోపాటు పెట్టుడిదారులకు మార్గదర్శనం కోసం ‘ఆస్తుల ద్రవ్యీకరణ డాష్ బోర్డు’ను ఏర్పాటు చేస్తుంది. ఈ దిశగా కొన్ని ముఖ్యమైన చర్యలు కిందివిధంగా ఉంటాయి:
అ. జాతీయ రహదారుల ప్రాధికార సంస్థ , పవర్ గ్రిడ్ కార్పొరేషన్ ఆఫ్ ఇండియా  చెరొక మౌలిక సదుపాయాల పెట్టుబడి ట్రస్ట్ ను ఏర్పాటు చేసి జాతీయ, అంతర్జాతీయ సంస్థాగత పెట్టుబడిదారులను ఆకర్షించేందుకు కృషి చేస్తాయి. ఆ మేరకు ప్రస్తుతంనిర్వహణలోగల రూ.5,000 కోట్ల అంచనా వాణిజ్య విలువగల ఐదు రహదారులు ‘ఎన్హెచ్ఏఐ-ఇన్విట్’కు, అలాగే రూ.7,000 కోట్ల విలువైన విద్యుత్ సరఫరా ఆస్తులు ‘పీజీసీఐఎల్-ఇన్విట్’కు బదిలీ చేయబడతాయి.
ఆ. ఇదే తరహాలో ‘ప్రత్యేక సరకు రవాణా రైలుమార్గాలు’ పూర్తిచేయడంతోపాటు వాటి నిర్వహణ, కార్యకలాపాల ద్వారా సదరు ఆస్తుల ద్రవ్యీకరణ బాధ్యతను రైల్వేలు స్వీకరిస్తాయి.
ఇ. అలాగే తదుపరి దశలో కార్యకలాపాలు, నిర్వహణ రాయితీల కోసం విమానాశ్రయాల ద్రవ్యీకరణ సాగుతుంది.
ఈ. ఆస్తుల ద్రవ్యీకరణ కార్యక్రమం కోసం కేటాయించే ప్రధాన మౌలిక సదుపాయాల ఆస్తుల జాబితాలో-  ‘ఎన్హెచ్ఏఐ’ టోల్ రహదారులు  ‘పీజీసీఐఎల్’ విద్యుత్ సరఫరా ఆస్తులు  ‘గెయిల్, ఐఓసీఎల్, హెచ్పీసీఎల్’కు చెందిన గ్యాస్ పైప్లైన్లు  ఏఏఐ పరిధిలోగల 2వ, 3వ అంచె నగరాల్లోని విమానాశ్రయాలు  ఇతర రైల్వే మౌలిక సదుపాయాల ఆస్తులు  కేంద్ర గిడ్డంగుల సంస్థ, నాఫెడ్ తదితర కేంద్ర ప్రభుత్వరంగ సంస్థలకుగల గోదాము సంబంధిత ఆస్తులు  క్రీడా మైదానాలు వంటివి ఉన్నాయి.
విద్యుత్తు మంత్రిత్వ శాఖ
పునరుత్పాదక వనరుల పెంపు, ఇంధన సామర్థ్యాన్ని ప్రోత్సహించడం మరియు బయోమాస్ & గ్రీన్ హైడ్రోజన్ వినియోగం ఇంధన పరివర్తనకు కీలకం:ఆర్కే సింగ్
2030 నాటికి ఉద్గార తీవ్రతను 45% తగ్గించే ప్రణాళికలో రాష్ట్ర ప్రభుత్వాల పాత్ర ముఖ్యమైనది: శ్రీ సింగ్
ఇంధన పరివర్తన కోసం రాష్ట్ర స్థాయి స్టీరింగ్ కమిటీలను ఏర్పాటు చేయాలని రాష్ట్రాల ముఖ్యమంత్రులు మరియు యుటిల లెఫ్టినెంట్ గవర్నర్లను శ్రీ ఆర్కే సింగ్ కోరారు
ప్రధాన కార్యదర్శుల అధ్యక్షతన కమిటీలు పని చేస్తాయి
ఇంధన పరివర్తన కోసం రాష్ట్ర స్థాయి స్టీరింగ్ కమిటీలను ఏర్పాటు చేయాలని అన్ని రాష్ట్రాల ముఖ్యమంత్రులు మరియు కేంద్ర పాలిత ప్రాంతాల లెఫ్టినెంట్ గవర్నర్లను కేంద్ర విద్యుత్ మరియు నవీన & పునరుత్పాదక ఇంధన శాఖ మంత్రి శ్రీ ఆర్.కె. సింగ్ కోరారు. ఈ స్టీరింగ్ కమిటీలు ఆయా రాష్ట్రాలు/కేంద్రపాలిత ప్రాంతాల ప్రధాన కార్యదర్శుల అధ్యక్షతన పని చేస్తాయి. విద్యుత్ మరియు నూతన మరియు పునరుత్పాదక ఇంధన శాఖలు, రవాణా, పరిశ్రమలు, గృహనిర్మాణం మరియు పట్టణ వ్యవహారాలు, వ్యవసాయం, గ్రామీణాభివృద్ధి మరియు పబ్లిక్ వర్క్స్ శాఖలు మొదలైన వాటి ప్రధాన కార్యదర్శులు ఈ కమిటీలలో సభ్యులుగా వ్యవహరిస్తారు. రాష్ట్రాలు మరియు కేంద్ర పాలిత ప్రాంతాలు కమిటీ ఆదేశం ప్రకారం ఇంధన పరివర్తన వార్షిక వ్యూహంపై పని చేస్తాయి.
అత్యంత మెరుగైన ఇంధన సమర్థవంతమైన మార్గంలో స్థిరమైన అభివృద్ధిపై నిర్దిష్ట లక్ష్యాలను చేరుకోవడంలో రాష్ట్రాలు/యుటిలు కీలక పాత్ర పోషిస్తాయని మంత్రి పునరుద్ఘాటించారు. కర్బన ఉద్గారాలను తగ్గించడానికి మరియు అంతర్జాతీయ ఫోరమ్లలో చేసిన వాగ్దానాలను నెరవేర్చడానికి ఇంధన పరివర్తన మాత్రమే మార్గం అని ఆయన అన్నారు. ఆంధ్రప్రదేశ్, కేరళ, మధ్యప్రదేశ్, ఉత్తరాఖండ్ వంటి కొన్ని రాష్ట్రాలు ఇప్పటికే ఇటువంటి కమిటీలను ఏర్పాటు చేశాయని కేంద్రమంత్రి తెలిపారు.
ఇంధన పరివర్తన కోసం రాష్ట్రాలు మరియు కేంద్ర పాలిత ప్రాంతాలు బహుముఖ మార్గాల్లో కలిసి పనిచేయాలని శ్రీ సింగ్ హైలైట్ చేశారు. దేశంలో నానాటికీ పెరుగుతున్న విద్యుత్ డిమాండ్కు అనుగుణంగా విద్యుత్ ఉత్పత్తి మిశ్రమానికి రెన్యూవబుల్స్  జోడించడం మొదటి ట్రాక్ అని ఆయన అన్నారు. రెండవ ట్రాక్లో ఇంధన సామర్థ్యానికి ప్రోత్సాహం ఉంటుందని, మూడవది బయోమాస్ మరియు గ్రీన్ హైడ్రోజన్ను ఎక్కువగా ఉపయోగిస్తుందని ఆయన అన్నారు. ఈ విషయాలపై మనమందరం సమిష్టిగా కృషి చేస్తే మన లక్ష్యాలను సాధించడమే కాకుండా, కొత్త ఉద్యోగాలను సృష్టించడం, అభివృద్ధిని వేగవంతం చేయడం మరియు అంతిమంగా దేశంలోని ప్రతి పౌరుడికి ప్రయోజనం చేకూరుస్తుందని ఆయన అన్నారు.
వ్యవసాయ రంగంలో డీజిల్ వినియోగాన్ని పరిమితం చేయడం ద్వారా 2024 నాటికి వ్యవసాయంలో జీరో డీజిల్కు రాష్ట్రాలు కృషి చేయాలని మంత్రి కోరారు. ఈ విషయంలో, పిఎం-కుసుమ్ పథకం కింద ప్రత్యేక వ్యవసాయ ఫీడర్ల కోసం సౌరశక్తిని స్వీకరించడానికి ఆర్డిఎస్ఎస్  ద్వారా ఆర్థిక సహాయం పొందవచ్చు.
2005 స్థాయితో పోలిస్తే 2030 నాటికి 45% ఉద్గార తీవ్రత తగ్గింపును విజయవంతంగా అమలు చేయడంలో రాష్ట్ర ప్రభుత్వాల పాత్ర ముఖ్యమైనదని శ్రీ సింగ్ నొక్కి చెప్పారు.
సాంఘిక న్యాయం, మరియు సాధికారత మంత్రిత్వ శాఖ
ట్రాన్స్జెండర్లకు ఆర్థిక సాయం
కోవిడ్ మహమ్మారి నియంత్రణ కోసం విధించిన లాక్డౌన్ కారణంగా జీవనోపాధి కోల్పోయిన లింగమార్పిడి వ్యక్తులకు ప్రత్యక్ష నగదు బదిలీ ద్వారా రూ.1500 చొప్పున లాడ్డౌన్ తొలివిడతలో 5,711 మందికి, సెకండ్ వేవ్ లాక్డౌన్ సమయంలో 5,938 మందికి ఆర్థికసాయం అందించారు. రాష్ట్రాలవారీగా జాబితా ఇలా ఉంది..
మహమ్మారి కారణంగా జీవనోపాధి కోల్పోయిన ట్రాన్స్జెండర్లకు ఆర్థిక మద్దతు కల్పించడానికి ఒకసారి అందించిన మొత్తం ఇది..
అనుబంధం -1
వరుస సంఖ్య రాష్ట్రం/UT లబ్ధిదారుల సంఖ్య
1. ఆంధ్రప్రదేశ్ 118
2. అరుణాచల్ ప్రదేశ్ 31
3. అస్సాం 10
4. బీహార్ 165
5. ఛత్తీస్గఢ్ 624
6. గోవా 31
7. గుజరాత్ 150
8. హరియాణ 52
9. హిమాచల్ ప్రదేశ్ 2
10. జమ్మూ & కాశ్మీర్ 8
11. జార్ఖండ్ 86
12. కర్ణాటక 561
13. కేరళ 172
14. మధ్యప్రదేశ్ 47
15. మహారాష్ట్ర 510
16. మణిపూర్ 189
17. మేఘాలయ 2
18. మిజోరాం 8
19. నాగాలాండ్ 5
20. ఒడిశా 218
21. పంజాబ్ 216
22. రాజస్థాన్ 215
23. సిక్కిం 1
24. తమిళనాడు 1,036
25. తెలంగాణ 37
26. త్రిపుర 1
27. ఉత్తర ప్రదేశ్ 11
28. ఉత్తరాఖండ్ 7
29. పశ్చిమ బెంగాల్ 814
30. చండీగఢ్ 17
31. ఢిల్లీ 158
32. లక్షద్వీప్ 44
33. పుదుచ్చేరి 57
మొత్తం 5,711
జాబితా 2
వరుస సంఖ్య రాష్ట్రం/UT లబ్ధిదారుల సంఖ్య
1. ఆంధ్రప్రదేశ్ 7
2. అస్సాం 17
3. బీహార్ 149
4. ఛత్తీస్గఢ్ 590
5. గుజరాత్ 310
6. హరియాణ 74
7. హిమాచల్ ప్రదేశ్ 6
8. జార్ఖండ్ 15
9. కర్ణాటక 476
10. కేరళ 197
11. మధ్యప్రదేశ్ 91
12. మహారాష్ట్ర 131
13. మణిపూర్ 385
14. మేఘాలయ 7
15. మిజోరాం 3
16. నాగాలాండ్ 14
17. ఒడిశా 681
18. పంజాబ్ 75
19. రాజస్థాన్ 197
20. సిక్కిం 4
21. తమిళనాడు 710
22. తెలంగాణ 718
23. ఉత్తరాఖండ్ 50
24. ఉత్తర ప్రదేశ్ 76
25. పశ్చిమ బెంగాల్ 576
26. చండీగఢ్ 35
27. దాద్రా మరియు నగర్ హవేలి 1
28. ఢిల్లీ NCT 334
29. జమ్మూ & కాశ్మీర్ 9
మొత్తం 5,938
సామాజిక, న్యాయ, సాధికారతశాఖ సహాయ మంత్రి ఎ. నారాయణస్వామి బుధవారం రాజ్యసభకు లిఖితపూర్వకంగా ఈ సమాచారాన్ని అందజేశారు.
బొగ్గు మంత్రిత్వ శాఖ
వాణిజ్యపరమైన మైనింగ్ కోసం బొగ్గు గనుల 6వ విడత వేలం ప్రారంభం
బొగ్గు గనుల 6 విడత వేలాన్ని బొగ్గు మంత్రిత్వ శాఖ 03 నవంబర్, 2022న ప్రారంభించనుంది. లిగ్నైట్ గనులతో వేలం వేయనున్న బొగ్గు గనులు, పూర్తిగా అన్వేషించి, పాక్షికంగా అన్వేషించిన కోకింగ్, నాన్- కోకింగ్ తదితరాలు, సిఎంఎస్ పి& ఎంఎండిఆర్ తో కూడిన మిశ్రమం.
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఈ కార్యక్రమానికి ముఖ్యఅతిథిగా హాజరై, తదుపరి విడత వేలాన్ని ప్రారంభిస్తారు. ఈ కార్యక్రమంలో కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి, కేంద్ర బొగ్గు, గనులు, రైల్వేల సహాయమంత్రి రావ్ సాహెబ్ పాటిల్ దాన్వే గౌరవ అతిధులుగా హాజరుకానున్నారు.
టెండర్ పత్రాల అమ్మకాలు 03 నవంబర్, 2022 నుంచి ప్రారంభం అవుతుంది. గనుల వివరాలు, వేలం నిబంధనలు, కాలక్రమం మొదలైన వాటికి సంబంధించిన వివరాలను ఎంఎస్ టిసి వేలం వేదిక పై పొందవచ్చు. రెండు దశల పారదర్శక ప్రక్రియ ద్వారా రాబడి శాతంలో వాటా  ఆధారంగా ఆన్ లైన్ లో నిర్వహిస్తారు.
నూతన మరియు పునరుత్పాదక శక్తి మంత్రిత్వ శాఖ
అంతర్జాతీయ సౌర కూటమికి పరిశీలకుని హోదాను కల్పిస్తూ ఐక్యరాజ్య సమితి చారిత్రిక నిర్ణయం
అంతర్జాతీయ సౌర కూటమి కి ఐక్యరాజ్య సమితి పరిశీలకుని హోదాను కల్పించింది. ఇది ఒక సూర్యుడు, ఒక ప్రపంచం, ఒక గ్రిడ్ అన్న భావనకు ప్రేరణను, ప్రోత్సాహాన్ని కలిగించనుంది. ఇది ప్రపంచానికి న్యాయమైన ఇంధన పరిష్కారాలను అమలు చేసేందుకు తోడ్పడుతుంది.
అంతర్జాతీయ సౌర కూటమికి ఐక్యరాజ్య సమితి పరిశీలకుని హోదా మంజూరు చేయడం చారిత్రిక నిర్ణయం... ఇది ఒకటే సూర్యుడు ఒకటే ప్రపంచం ఒకటే గ్రిడ్ అన్న గౌరవనీయ ప్రధానమంత్రి దార్శనికతను ముందుకు తీసుకువెళ్ళేందుకు పునాది రాయిగా ఉండనుందని కేంద్ర విద్యుత్, ఎంఎన్ ఆర్ ఇ మంత్రి ఆర్. కె. సింగ్ అభినందనల చెప్తూ చేసిన ట్వీట్లో పేర్కొన్నారు. ఈ సందర్భంగా ట్వీట్ చేసిన సింగ్, సౌర శఖ్తిని మోహరించడం ద్వారా న్యాయమైన, సమానమైన ఇంధన పరిష్కారాలను తీసుకువచ్చే చొరవకు ఇది అత్యంత ప్రోత్సాహాన్ని కల్గిస్తుందని పేర్కొన్నారు.
అంతేకాకుండా, అంతర్జాతీయ సహకారాల ద్వారా నికర సున్నా కర్బన ఉద్గారాలను సాధించడంలో ఇది ఎంతగానో తోడ్పడుతుందని ఆయన పేర్కొన్నారు.
ఇంధన మిశ్రమలంలో పునరావృత ఇంధనం గణనీయమైన వాటాను కలిగి ఉండటం ద్వారా భారతదేశం ఈ మిషన్కు క్రమంగా సహకారం అందిస్తోందని ఆయన పునరుద్ఘాటించారు.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ డిజిటల్ మిషన్ కింద సృష్టించబడిన 15 కోట్లకు పైగా నేషనల్ డిజిటల్ హెల్త్ IDలు
నేషనల్ డిజిటల్ హెల్త్ మిషన్  ఆరు కేంద్ర పాలిత ప్రాంతాలైన అండమాన్ & నికోబార్, చండీగఢ్, దాద్రా & నగర్ హవేలీ మరియు డామన్ & డయ్యూ, లడఖ్, లక్షద్వీప్ మరియు పుదుచ్చేరిలలో పైలట్గా 15 ఆగస్టు 2020న ప్రారంభించబడింది.
ABDM యొక్క పైలట్ దశ 15 ఆగస్టు 2020 నుండి 27 సెప్టెంబర్ 2021 మధ్య విజయవంతంగా నిర్వహించబడింది. NDHM యొక్క మూడు కీలక రిజిస్ట్రీలు హెల్త్ ID, హెల్త్ ప్రొఫెషనల్ రిజిస్ట్రీ , హెల్త్ ఫెసిలిటీ రిజిస్ట్రీ  మరియు డేటా మార్పిడి కోసం డిజిటల్ ఇంప్లిమెంట్ ఇన్ఫ్రాస్ట్రక్చర్ అభివృద్ధి చేయబడ్డాయి. ఈ UTలలో. 27 సెప్టెంబర్ 2021న, ABDM యొక్క జాతీయ రోల్ అవుట్ ప్రకటించబడింది.
25 జనవరి 2022 వరకు, దేశంలో 15,05,92,811 హెల్త్ IDలు  సృష్టించబడ్డాయి. ABDM పర్యావరణ వ్యవస్థ కింద మొత్తం 15,016 ఆరోగ్య సౌకర్యాలు మరియు 8,378 మంది వైద్యులు నమోదు చేయబడ్డారు.
ఆరోగ్య IDని సృష్టించడం స్వచ్ఛందంగా జరుగుతుంది. నేషనల్ హెల్త్ అథారిటీ పౌరుల నుండి భాగస్వామ్యాన్ని పెంచడానికి హెల్త్ ID యొక్క ఉపయోగాలు మరియు ప్రయోజనాల గురించి పౌరులకు అవగాహన కల్పిస్తోంది.
టీకా సైట్లో ID రుజువుగా ఆధార్ను అందించిన కోవిన్ ప్లాట్ఫారమ్ ద్వారా నమోదు చేసుకున్న లబ్ధిదారుల కోసం ABHA నంబర్లు  సృష్టించబడ్డాయి, వారు టీకాదారు ద్వారా వారి సమ్మతిని తీసుకున్న తర్వాత మాత్రమే.
ఇన్ఫర్మేషన్ టెక్నాలజీ యాక్ట్ 2000, ఆరోగ్య డేటా మేనేజ్మెంట్ పాలసీ, శాండ్బాక్స్ మార్గదర్శకాలు మొదలైన వాటితో పాటుగా పాలసీలు మరియు మార్గదర్శకాలతో పాటుగా ABDM ఎప్పటికప్పుడు ప్రచురిస్తుంది.
ఆసుపత్రుల స్థాయిలో అందుబాటులో ఉన్న నిధులలో కొంత భాగం కాకుండా, జాతీయ ఆరోగ్య మిషన్ ద్వారా ప్రజారోగ్య సౌకర్యాలలో హాస్పిటల్ మేనేజ్మెంట్ ఇన్ఫర్మేషన్ సిస్టమ్స్, టెలిమెడిసిన్ సేవలు మొదలైన ఆరోగ్య IT కార్యక్రమాలను అమలు చేయడం మరియు బలోపేతం చేయడంలో కేంద్ర ఆరోగ్య మంత్రిత్వ శాఖ రాష్ట్రాలు మరియు UTలకు మద్దతు ఇస్తుంది.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు లోక్సభలో లిఖితపూర్వక సమాధానంలో ఈ విషయాన్ని తెలిపారు.
మంత్రిమండలి
కేంద్ర పాలిత ప్రాంతం దాద్ రా మరియు నాగర్ హవేలీ లోని సిల్వాసా లో వైద్య కళాశాల ఏర్పాటు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం కేంద్ర పాలిత ప్రాంతమైన దాద్ రా మరియు నాగర్ హవేలీ లోని సిల్వాసా లో వైద్య కళాశాల ను ఏర్పాటు చేయడానికి ఆమోదం తెలిపింది.
ప్రధానాంశాలు:
1. కేంద్ర పాలిత ప్రాంతమైన దాద్ రా మరియు నాగర్ హవేలీ లోని సిల్వాసా లో వైద్య కళాశాల ను ఏర్పాటు చేయడం కోసం రెండు సంవత్సరాలలో 189 కోట్ల రూపాయల మూలధనాన్ని వ్యయపరచాలని నిర్ధారించడమైంది. ఇందులో 114 కోట్ల రూపాయలను 2018-19 లోను, 75 కోట్ల రూపాయలను 2019-20 లోను వెచ్చిస్తారు. ఈ కళాశాల లో ఏటా 150 మంది విద్యార్థుల ను చేర్చుకొంటారు.
2. ఈ పథకాన్ని 2019-20 కల్లా పూర్తి చేస్తారు. దీని నిర్మాణాన్ని, మూలధన వ్యయాన్ని ఆరోగ్యం & కుటుంబ సంక్షేమ మంత్రిత్వ శాఖ మార్గదర్శక సూత్రాలు, ఇంకా మెడికల్ కౌన్సిల్ ఆఫ్ ఇండియా  నియమాలకు అనుగుణం గా చేయడం జరుగుతుంది.
3. వైద్య కళాశాల సంబంధిత వార్షిక పునరావృత్త వ్యయాన్ని కేంద్ర పాలిత ప్రాంత బడ్జెటు లో సర్దుబాటు చేస్తారు.
4. కమిటీ ఆన్ ఎస్టాబ్లిశ్ మెంట్ ఎక్స్పెండిచర్  సిఫారసు కు అనుగుణంగా 357 రెగ్యులర్ పోస్టులను ఏర్పాటు చేస్తారు. వీటిలో 14 జెఎస్ స్థాయి, అంతకు మించిన  21 రెగ్యులర్ పోస్టులు కూడా ఉంటాయి.
ప్రయోజనాలు:
ఈ ఆమోదం వైద్యుల లభ్యత ను పెంచుతుంది. అలాగే, వైద్యుల కొరత సమస్య ను తీరుస్తుంది. ఇది రెండు కేంద్ర పాలిత ప్రాంతాల విద్యార్థుల కు వైద్య విద్యావకాశాలను అధికం చేస్తుంది. అంతేకాకుండా, జిల్లా ఆసుపత్రుల లో ఇప్పుడు ఉన్నటువంటి మౌలిక సదుపాయాలను అభిలషణీయమైన స్థాయి లో వినియోగించుకోవడానికి దారి తీయడం తో పాటు రెండు కేంద్ర పాలిత ప్రాంతాల ప్రజల కు మరియు చుట్టుపక్కల ప్రాంతాల ప్రజల కు సంబంధించి మూడో అంచె ఆరోగ్య సదుపాయాలను మెరుగుపరచగలుగుతుంది. ఈ వైద్య కళాశాల విద్యార్థుల కు- ప్రత్యేకించి ఉభయ కేంద్ర పాలిత ప్రాంతాల లోని ఆదివాసీ ప్రాంతాలు, ఇంకా గ్రామీణ ప్రాంతాల విద్యార్థుల కు- ప్రయోజనకారి గా ఉండడం తో పాటు, సామాజిక సమానత్వాన్ని ప్రోత్సహించ గలుగుతుంది. కేంద్ర పాలిత ప్రాంతాల లో వైద్యుల సంఖ్య ను మెరుగుపరచడం ద్వారా చక్కని సేవ లను అందుబాటు లోకి తీసుకు వచ్చేందుకు, ఆరోగ్యపరమైన సమానత్వాన్ని ప్రోత్సహించేందుకు మార్గం సుగమం అవుతుంది.
(
భూ శా స్త్ర మంత్రిత్వ శాఖ
జియోలాజికల్ సర్వే ఆఫ్ ఇండియా ట్రైనింగ్ ఇన్స్టిట్యూట్లో జియోసైంటిట్స్ కోసం ఓరియెంటేషన్ ప్రోగ్రామ్ ప్రారంభోత్సవం
గౌరవనీయమైన యు.పి.ఎస్.సి ద్వారా రిక్రూట్ చేయబడిన భారతీయ భూవైజ్ఞానిక సర్వేక్షణ యొక్క భూవిజ్ఞాన శాస్త్రవేత్తలు కోసం ఓరియంటేషన్ కోర్సుల ప్రారంభ సదస్సు 21 జనవరి 2022న ఎం.ఎస్.కృష్ణన్ ఆడిటోరియం, జియోలాజికల్ సర్వే ఆఫ్ ఇండియా శిక్షణా సంస్థ, హైదరాబాద్లో నిర్వహించారు. ప్రారంభ సదస్సుకు శ్రీ రాజేంద్ర సింగ్ గర్ఖాల్, డైరెక్టర్ జనరల్, జి.ఎస్.ఐ, అధ్యక్షత వహించారు. శ్రీ ఎం. ఎం. పొవార్, ఎ.డి.జి  & ట్రైనింగ్ మేనేజర్, జి.ఎస్.ఐ, , కోల్కతా, శ్రీ జనార్దన్ ప్రసాద్, ఎ.డి. జి & విభాగాధిపతి, జి.ఎస్.ఐ, హైదరాబాద్ , శ్రీ సి.హెచ్ వెంకటేశ్వరరావు, డి. డి.జి & హెడ్, మిషన్-5, శిక్షణా సంస్థ, హైదరాబాద్ మరియు డైరెక్టర్లు, సీనియర్ అధికారులు కూడా సదస్సుకు హాజరయ్యారు.
శిక్షణా సంస్థ అధిపతి, శ్రీ సి.హెచ్. వెంకటేశ్వరరావు, 171 సంవత్సరాల నాటి ప్రతిష్టాత్మక సంస్థలో ప్రవేశించినందుకు భూవిజ్ఞాన శాస్త్రవేత్తలను అభినందించారు. ఈ శుభ సందర్భంగా, శ్రీ ఎం. ఎం. పొవార్, ఎ.డి.జి  & ట్రైనింగ్ మేనేజర్, జి.ఎస్.ఐ, కోల్కతా, శిక్షణా సంస్థ చేస్తున్న ప్రయత్నాలను అభినందించారు మరియు వారి ఉజ్వల భవిష్యత్తు కోసం భూవిజ్ఞాన శాస్త్రవేత్తలకు శుభాకాంక్షలు తెలిపారు. శ్రీ జనార్దన్ ప్రసాద్, ఎ.డి. జి & విభాగాధిపతి జి.ఎస్.ఐ, హైదరాబాద్ కొత్తగా ప్రవేశించిన వారందరినీ అభినందించారు.
శ్రీ రాజేంద్ర సింగ్ గర్ఖాల్, డైరెక్టర్ జనరల్, జి.ఎస్.ఐ కొత్తగా చేరిన భూవిజ్ఞాన శాస్త్రవేత్తలను ఉద్దేశించి ప్రసంగించారు మరియు జి.ఎస్.ఐ, అత్యుత్తమ భూవిజ్ఞాన సంస్థ అని, వివిధ భూవిజ్ఞాన శాఖలలో అద్భుతమైన అధికారుల బృందాన్ని కలిగి ఉందని మరియు ఖనిజాల అన్వేషణకు అత్యుత్తమ కృషి చేస్తుందని ప్రశంసించారు. శిక్షణ పొందిన అధికారులందరి భవిష్యత్తు బాగుండాలని ఆయన ఆకాంక్షించారు.
(Visitor Counter : 48